stanford-oval/wikipedia huggingface dataset:
Mitsubishi Lancer Evolution
Evolution VIII

Mitsubishi esitteli uuden Evolution VIII -mallin vuonna 2003. Siinä on muun muassa kuusiportainen vaihdelaatikko sekä SAYC (Super Active Yaw Control) -ajonvakautusjärjestelmä. Moottoriteho oli edelleen virallisesti 280 PS (206 kW) ja varustelutasoja kolme: GSR, RS ja MR. RS-mallista oli riisuttu kaikki epäoleelliset komponentit, kuten sähköiset lasinnostimet, radio ja karttavalot. Lisäksi siinä oli uudistettu lukollinen etutasauspyörästö.
MR-mallissa puolestaan oli nopeasti reagoivat Bilstein-iskunvaimentimet, muun muassa alumiinisella kattopellillä saavutettu alhaisempi painopiste ja vähennetty omapaino sekä BBS:n kevytmetallivanteet. Englannin markkinoille on rakennettu myös suuritehoiset FQ300-, FQ320-, FQ340- ja FQ400 -mallit, joiden numerointi ilmoittaa auton bruttohevosvoimatehon. Ralliartin myymän, FQ400-malliin asennetun kaksilitraisen 4G63-moottorin tuottama 151,3 kW:n litrateho on eräs korkeimmista litratehoista, jollainen on normaaleissa katukäyttöön tarkoitetuissa henkilöautoissa ollut. 1 450 kg painava auto kiihtyy 100 km/h nopeuteen 3,5 sekunnissa ja 160 km/h nopeuteen 9,1 sekunnissa. Sen huippunopeus on 283 km/h. BBC:n Top Gear -ohjelmassa suoritetussa koeajossa FQ400 selvitti testiradan vain 1.1 sekuntia hitaammin kuin Lamborghini Murcielago. Englantilaisen EVO-autolehden testeissä FQ400 oli Bedford Autodrome -radalla nopeampi kuin Porsche Carrera 4S ja Audi RS4.
Lancer Evo VIII oli ensimmäinen Evo-malli, jota myytiin uutena Yhdysvalloissa. Tosin USA-mallit poikkesivat suuresti Japanin markkinoilla myydyistä malleista. Myös SAYC-ajonvakautus järjestelmä oli saatavilla USA:ssa vasta Evo X -malliin.
Muutoshistoria aiempaan verrattuna:
Varustelutasoja kolme: GSR, RS ja uusia MR.
RS-mallia edelleen riisuttu
MR-mallissa erikoistuttu kiihtyvyyteen ja tehoon
Evolution IX

Mitsubishi esitteli vuoden 2006 Lancer Evolution IX -mallin vuonna 2005 New York International Auto Show’ssa. 2.0 L 4G63 -moottorissa otettiin käyttöön MIVEC-tekniikka, joka säätää venttiilien ajoitusta ja parantaa ahdetussa moottorissa kriittistä kierrosherkkyyttä Evo VIII:n verrattuna. Tämän myötä auton ilmoitettu teho oli 286 hp (213 kW) ja vääntömomentti 289 ft·lbf (392 N·m). Malli oli edeltäjäänsä kevyempi. Evolution IX:n ulkomuodossa tapahtui pieniä muutoksia, jotka saavutettiin uudenlaisella etupuskurilla ja maskilla.
Evo IX:n katsotaan usein muodostavan yhdessä EVO VI TME:n kanssa Evolution-mallien legendaarisimman parivaljakon. Evo IX on viimeinen perinteisen koulukunnan Evo, sillä seuraava sukupolvi tarjoaa aiempaa kypsemmän mutta samalla myös vähemmän intensiivisen ajokokemuksen.
Evolution IX oli saatavilla myös Wagon (farmari, CT9W)-korisena. Wagon-malliin oli saatavilla sekä manuaali- että automaattivaihteisto. Automaattiversio jakoi saman tekniikan Evolution VII GT-A:n kanssa, eikä sitä ollut saatavilla MIVEC-tekniikalla.
Muutoshistoria aiempaan verrattuna:
Uusi etupuskuri
Uusi maski
Teho kasvanut (Evo VIII: 206 kW -> Evo IX: 213 kW, +7 kW)
Vääntömomentti kasvanut(Evo VII: 385 Nm -> Evo IX: 392 Nm, +7 Nm)
Evolution X

Mitsubishi esitteli uuden sukupolven EVO-konseptiversion kutsumanimellä "Mitsubishi Concept-X" 39. Tokyo Motor Show’ssa. Kansainvälinen lehdistö otti mallin ristiriitaisesti vastaan, sillä kriitikot väittivät auton alkuperäisen, autenttista ja välitöntä ajokokemusta korostavan suunnittelufilosofian kadonneen mukavuuden tieltä.
Mitsubishi Lancer Evolution X (10) sisältää täysin uudelleen muotoillun rungon ja ajotietokoneen. Siinä on uusi, jokaiselle pyörälle ohjattu tekniikka, jolla pystytään kontrolloimaan jarrutusta ja reaaliaikaista jousituksen tasausta (kokonaisuutta kutsutaan nimellä S-AWC tai Super All Wheel control) yhtä aikaa keskitasauspyörästön aktiivilukon (Active Center Differential) kanssa. S-AWC käyttää vääntömomentin vektoria lähettääkseen erilaisia vääntömomentin arvoja joka renkaalle jokaisena antamanaan aikana. Evo X on esitelty auto-manuaalisella kuusiportaisella vaihdelaatikolla vaihto-ohjainten kanssa. Seuraavaan Evo-malliin on suunniteltu kaksoiskytkin- ohjaussäädin-vaihdelaatikko -tyylinen vaihtoehto.
Mitsubishin Lancer Evolution "Prototyyppi-X:n" ensiesiintyminen oli vuonna 2007 Pohjois-Amerikan kansainvälisessä autoshow'ssa (NAIAS) Detroitissa Michiganissa.
Muutoshistoria aiempaan verrattuna:
Täysin uudelleen muotoiltu runko
Ajotietokone
Jokaiselle pyörälle ohjattu tekniikka
Kontrolloidaan jarrutusta
Reaaliaiakaista jousituksen tasausta
Nämä yhtaikaa keskitasauspyörästn aktiivilukon kanssa
Evolutionin näkyminen kulttuurissa

Mitsubishi Lancer Evolution VII oli mukana elokuvassa 2 Fast 2 Furious. Leffan autoa ajoi Brian O'Conner. Mitsubishi tuunasi siihen mukaan Evolution VIII -mallista takavalot. Moottorina oli 2-litrainen DOHC 16-v 4G63T. Ulkoasua oli kohennettu DAMD korisarjalla, ARC takasiivellä ja Motegi Racing vanteilla.
Eri Evolutionin mallit ovat olleet mukana useissa elokuvissa ja tv-sarjoissa, pääosin sivuroolissa olleilla ihmisillä.
Aiheesta muualla

Wikimedia Commonsissa on kuvia tai muita tiedostoja aiheesta .
Mitsubishi.fi
Mitsubishi Lancer Evolution I GSR
Mitsubishi Lancer Evolution III GSR
Mitsubishi Lancer Evolution V (CP9A)
Evo VI
Lancer Evolution VII
Lancer Evolution VIII
Evolution IX WRC2006
Lancer Evolution X
Windows Fundamentals for Legacy PCs

| Windows Fundamentals for Legacy PCs |
| --- | --- |

 Windows FLP:n työpöytä
Kehittäjä:  Microsoft
Tuoteperhe:  Windows NT
Toiminnallinen tila:  Toiminnassa
Viimeisin vakaa versio:  Service Pack 3 (7. lokakuuta 2008)
Ytimen tyyppi:  Hybridi
Lähdekoodimalli:  Jaettu lähdekoodi
Lisenssi:  Microsoft EULA
Aiheesta muualla
Windows FLP
Infobox OKNimi-testi OK: 
Windows Fundamentals for Legacy PCs (WinFLP, tunnetaan myös koodinimeltä Eiger ja Mönch) on Microsoftin minimalistinen Windows-käyttöjärjestelmä. Se on optimoitu toimimaan vanhemmilla tietokoneilla, jotka eivät täytä Windows Vistan laitteistovaatimuksia. FLP julkaistiin 8. heinäkuuta 2006.
Microsoftin tarkoituksena on ollut tarjota käyttöjärjestelmä, joka sisältää vain tietojenkäsittelyn perustarpeet käsittävän kokonaisuuden. WinFLP sisältää paljon osia Windows XP Service Pack 2 -julkaisusta, kuten Windows Firewall -palomuurin, Ryhmäkäytäntö-työkalun ja Automaattiset päivitykset -työkalun. FLP lainaa myös Windows Server 2003:n ja Windows Vistan tietoturvaominaisuuksia ja toimintoja.
Käyttötarkoitus

FLP syntyi tarpeesta tarjota yrityksille yksinkertainen ja halpa palvelinasiakas paljon tehoja vaativan Windows Vistan tilalle.
Vaikka WinFLP on suunniteltu yleisluontoiseksi käyttöjärjestelmäksi, sitä ei voi silti hankkia retail- tai OEM-kanavien kautta. Yritys voi hankkia sen ainoastaan Microsoftin Software Assurance -sopimuksella. Tämä johtuu siitä, että FLP on tarkoitettu niille yrityksille, joiden tietokoneet käyttävät Microsoftin vanhoja käyttöjärjestelmiä joiden tuki on jo lopetettu. Koska Linux saavuttaa markkinaosuutta näissä yrityksissä, Microsoft näkee FLP:n edulliseksi ja halvaksi tavaksi päivittää Windows-versiot uudemmiksi sekä säilyttää markkinaosuutensa.
FLP (kuten myös Windows XP) voidaan asettaa toimimaan etäkäynnistettävänä työasemana. Yritykset voivat myös hyödyntää FLP:tä terminaalipäätteenä ohjelmistoille, jotka on asennettu palvelimeen ja joita käytetään Remote Desktop -ohjelmiston kautta. FLP:tä voidaan käyttää myös itsenäisenä käyttöjärjestelmänään.
WinFLP ei sisällä pelejä, Outlook Express -sähköpostiohjelmaa  eikä joitain järjestelmätyökaluja edes täysimittaisella asennuksella, joka vie tilaa noin 1,1 gigatavua kiintolevyltä.
Laitteistovaatimukset

64 Mt RAM (128 Mt suositellaan)
Pentium-luokan suoritin
500 Mt levytilaa (1 Gt suositellaan)
800x600 pikselin resoluutio
Verkkokortti
Rajoitukset

Tukea modeemiyhteydelle ja terminaalipohjaisille yhteyksille ei ole.
Vanhempien Windows-9x ohjelmien kanssa saattaa ilmetä yhteensopivuusongelmia.
Vanhojen ajurien kanssa saattaa ilmetä ongelmia.
Aiheesta muualla

Terminal Server Progress and Commitment (Arkistoitu – Internet Archive) – PDF presentation; WinFLP is described at the end
Exclusive: Microsoft Windows XP Codenames: "Eiger" and "Mönch" (Arkistoitu – Internet Archive) – partial specs on Eiger and Mōnch.
Test of Microsoft's Windows Fundamentals for Legacy PCs (Arkistoitu – Internet Archive) at Bink.nu
Screenshot gallery (Arkistoitu – Internet Archive) at Bink.nu
| n k Microsoft Windows |
| --- | --- |
MS-DOS-pohjaiset:  1.0  2.0  3.x  95  98  Me 
NT-pohjaiset:  3.1  3.5  3.51  4.0  2000  XP  Server 2003  FLP  Vista  Server 2008  7  8  RT  Server 2012  8.1  10  Server 2016  10 S  Server 2019  11  Server 2022 
CE-pohjaiset:  2.0  3.0  4.0  5.0  6.0  Mobile  WP
Kapriinihappo

| Kapriinihappo |
| --- | --- |

Tunnisteet
IUPAC-nimi:  Dekaanihappo
CAS-numero:  334-48-5
PubChem CID:  2969 ja 135373094
SMILES:  O=C(O)CCCCCCCCC
Ominaisuudet
Molekyylikaava:  C10H20O2
Moolimassa:  172,26 g/mol g/mol
Sulamispiste:  31,6 °C
Kiehumispiste:  269 °C
Tiheys:  0,893 g/cm3
Liukoisuus veteen:  0,0618 g/l (25 °C)
Kapriinihappo (eng. Capric acid) eli dekaanihappo on tyydyttynyt rasvahappo, jota esiintyy muun muassa eläinten tuottamassa maidossa, kookosöljyssä ja öljypalmun öljyssä. Kapriinihappoa voidaan valmistaa teollisesti dekanolia hapettamalla kromitrioksidin avulla. Kapriinihappoa käytetään teollisuudessa muun muassa parfyymeissä, liukasteissa, rasvoissa, kumin valmistamisessa, muoveissa, väriaineissa, lääketeollisuudessa ja ruokien lisäaineena.
Yhdistettä esiintyy myös kukkien tuoksuissa ja semiokemikaalina eliöiden viestinnässä. Kapriinihappo sekä lähisukuiset kapryylihappo ja kapronihappo ovat saaneet nimensä vuohien mukaan (latinaksi capra).
Aiheesta muualla

PubChem: Decanoic acid (englanniksi)
Human Metabolome Database (HMDB): Capric acid (englanniksi)
Food Component Database (FooDB): Decanoic acid (englanniksi)
DrugBank: Decanoic Acid (englanniksi)
Kyoto Encyclopedia of Genes and Genomes (KEGG): Decanoic acid (englanniksi)
ChemBlink: Decanoic acid (englanniksi)
Dr. Duke's Phytochemical and Ethnobotanical Databases: Capric-acid[vanhentunut linkki] (englanniksi)
Pherobase: Floral Compound – caprinic acid[vanhentunut linkki] (englanniksi)
Pherobase: Semiochemical – caprinic acid (englanniksi)
Rasvahapot
| --- | --- |
Tyydyttyneet:  Etikkahappo (C2)  Propionihappo (C3)  Voihappo (C4)  Valeriaanahappo (C5)  Kapronihappo (C6)  Enantyylihappo (C7)  Kapryylihappo (C8)  Pelargonihappo (C9)  Kapriinihappo (C10)  Hendekaanihappo (C11)  Lauriinihappo (C12)  Tridekyylihappo (C13)  Myristiinihappo (C14)  Pentadekyylihappo (C15)  Palmitiinihappo (C16)  Margariinihappo (C17)  Steariinihappo (C18)  Nonadekyylihappo (C19)  Arakidihappo (C20)  Heneikosyylihappo (C21)  Beheenihappo (C22)  Trikosyylihappo (C23)  Lignoseriinihappo (C24)  Pentakosyylihappo (C25)  Keroottihappo (C26)  Heptakosyylihappo (C27)  Montaanihappo (C28)  Nonakosyylihappo (C29)  Melissiinihappo (C30)  Henatriakontyylihappo (C31)  Lakkerihappo (C32)  Psylliinihappo (C33)  Geddiinihappo (C34)  Keromuovihappo (C35)  Heksatriakontyylihappo (C36) 
Omega-1: Undekyleenihappo (11:1)
Omega-3:  Alfalinoleenihappo (18:3)  Rumeleenihappo (18:3)  Parinaarihappo (18:4)  Stearidonihappo (18:4)  Eikosapentaeenihappo (20:5)  Dokosaheksaeenihappo (22:6) 
Omega-5:  Myristoleiinihappo (14:1)  Granaattiomenahappo (18:3)  Trumpettipuuhappo (18:3) 
Omega-6:  Linolihappo (18:2)  γ-linoleenihappo (18:3)  Kehäkukkahappo (18:3)  Pinoleenihappo (18:3)  Dihomo-γ-linoleenihappo (20:3)  Podokarpiinihappo (20:3)  Arakidonihappo (20:4)  Dokosatetraeenihappo (22:4) 
Omega-7:  Palmitoleiinihappo (16:1)  Vakseenihappo (trans-18:1)  Rumeenihappo (18:2)  Paulliinihappo (20:1) 
Omega-9:  Oleiinihappo (18:1)  Elaidiinihappo (trans-18:1)  Eikoseenihappo (20:1)  Erukahappo (22:1)  Nervonihappo (24:1)  Meadin happo (20:3) 
Omega-12: Petroseliinihappo (18:1)
Viktor Leonard Schauman

Viktor Leonard Schauman (12. huhtikuuta 1822 Pietarsaari – 3. helmikuuta 1872 Vaasa) oli farmaseutti, liikemies ja poliitikko Pietarsaaresta sekä aatelisen Schauman-suvun jäsen.
Elämäkerta

Schaumanin vanhemmat olivat Naantalin ja Uudenkaupungin kaupunginviskaali Bernt Schauman (1786–1862) ja Anna Lovisa Wilhelms (1795–1866). Hän meni työhön apteekkiin 1834, hänestä tuli proviisori 1843 ja hän suoritti apteekkaritutkinnon 1845. Schauman toimi apteekkarina Pietarsaaressa vuodesta 1845 alkaen.
Schauman omisti vuodesta 1845 alkaen yhdessä pietarsaarelaisen kauppiaan ja laivanvarustajan Philip Ulric Strengbergin kanssa vuonna 1762 Pietarsaareen perustetun tupakkatehtaan (Jakobstads Tobaksspinneri).  Tehtaan uudeksi nimeksi tuli Ph. U. Strengberg & Co Tobaks-Fabrik ja Schauman ja Strengberg laajensivat sitä ja koneellistivat tehdasta. Schauman oli kiinnostunut myös puutarhanhoidosta ja hänen ja hänen vaimonsa muistoksi perustettiin Pietarsaareen Skolparkenin nimellä tunnettu kasvitieteellinen puutarha.
Victor Schauman oli naimisissa Elise Wilhelmina Schaumanin kanssa, ja he saivat 13 lasta, joista moni menestyi merkittävästi, mukaan lukien teollisuusmies Wilhelm Schauman, Folkhälsanin perustaja Ossian Schauman ja liikemies Axel Schauman.
Kirjallisuutta

Alarik Ahlström : Victor L. Schauman : apotekare, industriman och växtodlare. Jakobstad 1950
Käännös suomeksi
Esko Tavia

Esko Johannes Tavia (s. 1. lokakuuta 1951) on suomalainen virkamies, joka toimi Simon kunnanjohtajana vuosina 2002–2015. Tavia oli naimisissa entisen Lapin läänin maaherra Hannele Pokan kanssa vuosina 1993–2008. Pokalla ja Tavialla on vuonna 1994 syntynyt tytär Johanna.
Tavia on vakinaisesta puolustusvoimien palveluksesta eläkkeelle jäänyt upseeri ja everstiluutnantti.
Juha Tanttu

Juha Tanttu 1960-luvun alussa.
Juha Erkki Tanttu (27. toukokuuta 1936 Helsinki – 9. heinäkuuta 1998 Helsinki) oli suomalainen toimittaja, pakinoitsija ja kirjailija.
Juha Tantun vanhemmat olivat kuvittaja, taidegraafikko ja sarjakuvapiirtäjä Erkki Tanttu ja Eva Heurlin. Hänen veljiään ovat valokuvaaja Timo Tanttu ja graafikko Markku Tanttu. Tanttu oli naimisissa kotitalousopettaja, ruokatoimittaja Anna-Maija Tantun kanssa.
Teoksia

Jaakko Okker ja Juha Tanttu Puola on toista maata: muistiinpanoja Puolasta, piirrokset: Jan Lenica ja Henryk Tomaszewski. Weilin & Göös 1965
Juha Tanttu ja Timo Kylmälä Kakunjakajia: Kaksikymmentä johtajaa Kalle Anttilasta Matti Virkkuseen. Kirjayhtymä 1967
Avioliitto suomalaiseen tapaan, toimittanut Juha Tanttu, Otava 1969
Helsinki käy sähköllä: Helsingin kaupungin sähkölaitos 60 vuotta. 1969
Mitä jokaisen miehen tulee tietää - ainakin muutamista asioista. Otava 1971
Anna-Maija Tanttu ja Juha Tanttu Keittokirja kahdelle. WSOY 1972
Erik Bruun, Juha Tanttu ja Diana Tullberg, What We Have Here: Finnish Impressions. Ulkoministeriö 1973
Matti Viherjuuri, Anna-Maija Tanttu, ja Juha Tanttu, Finlandia Gastronomica: a Guide to Finnish Food. Otava 1974
Helsinki tässä ja nyt, kuvat Seppo Saves, teksti Juha Tanttu. Helsingin kaupunki 1974
Jaakko Okker ja Juha Tanttu, Saunan ilot. Otava 1976
Matkailijan Amerikkaa, piirrokset tekijän. Otava 1979
Meidän Helsinki: reportaasi, piirrokset Henrik Tikkanen. Otava 1980
Tavataan torilla, kuvat Jorma Komulainen, teksti Juha Tanttu. Otava 1980
Ranskalaisia pastilleja: Kadunmiehen Ranskan opas.  (Piirrokset tekijän)  WSOY, 1981 (3. painos 2002).  ISBN 951-0-10858-8
Jaakko Okker ja Juha Tanttu, Isokenkä. Otava 1982
Mies sopassa: harrastelijan ruokakirja, piirrokset tekijän. WSOY 1982, 2. painos 2002
Suklaa, kirjoittajat Anna-Maija ja Juha Tanttu, valokuvat Ilmari Kostiainen ja Timo Viljakainen. Otava 1984
Otetaan muutama englantilainen: Mosaiikki.  (Piirrokset tekijän)  WSOY, 1985.  ISBN 951-0-13262-4
Eero Saarenheimo ja Juha Tanttu, Saippuakauppias: sata vuotta puhtautta: Åström - Turun saippua - Lever. Lever, Helsinki 1986
Olut!, teksti Juha Tanttu, ruokaohjeet Heikki Valtanen, piirrokset Adam Korpak. Otava 1987
Anna-Maija Tanttu, Juha Tanttu ja Matti Viherjuuri, Food From Finland: a Finnish Cookbook. Otava 1988
Puhuvia päitä, aforismit Jarmo Somppi, kuvittaja Juha Tanttu. Valtion painatuskeskus 1988
Tyylimies: pukeutumisen aakkosia. WSOY 1988
Isä piirtää: kuvia Erkki Tantun elämästä, teksti Juha Tanttu, kuvatoimitus, ulkoasu ja kuvatekstit Markku Tanttu. Otava 1990
Jarmo Somppi ja Juha Tanttu, Ilmeettömät. VAPK-kustannus, Helsinki 1991
Ranskan ilot: valittuja ruoka- ja muita sanoja, piirrokset tekijän. WSOY 1991
(toim.) Kohtaamispaikkana Akateeminen. Ensimmäiset sata vuotta. Akateeminen Kirjakauppa 1993. ISBN 9789519638904
Siis Savoy, Ravintola Savoyn 60-vuotisjuhlakirja . Otava 1997. ISBN 951-1-14795-1.
Käännös englanniksi: Juha Tanttu, Philip Binham & Timothy Binham  Ah, the Savoy : fine dining in Helsinki. (Alkuteos: Siis Savoy). Otava 1997, ISBN 951-1-15069-3.
Välimies, päivä- ja leikekirja. WSOY 1997
Juha Tanttu, Armi Ratian maailmassa, kuvatoimitus, ulkoasu ja kuvatekstit Ristomatti Ratia. Tammi 2012
IF Sundsvall Hockey

| IF Sundsvall Hockey |
| --- | --- |

Perustettu:  1896
Kaupunki:   Sundsvall
Kotiareena:  Brandcode Center
– kapasiteetti:  2 900
Sarjataso:  HockeyEttan
Värit:                
Toimitusjohtaja:   Jonas Lindström
Puheenjohtaja:   Lars Johansson
Päävalmentaja:   Jonas Lindström
Infobox OKVirheellinen NIMI-arvo: 
IF Sundsvall Hockey on vuonna 1976 perustettu ruotsalainen jääkiekkojoukkue Sundsvallista. Joukkue pelaa Ruotsin kolmanneksi korkeimmalla sarjatasolla HockeyEttanissa. Kotiottelunsa joukkue pelaa Brandcode Centerissä.
Joukkue kaudella 2024–2025

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 1 |  | Jonathan Reinholdt | L | 2025 | Luulaja, Ruotsi |  |
| 30 |  | Carl Hjälm | L | 2025 | Sundsvall, Ruotsi |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 3 |  | Erik Nordlander | R | 2025 | Sundsvall, Ruotsi |  |
| 4 |  | Axel Abrahamsson | L | 2025 | Skövde, Ruotsi |  |
| 9 |  | Emil Wengelin | L | 2025 | Sundsvall, Ruotsi |  |
| 11 |  | Leon Häggström | L | 2025 | Sigtuna, Ruotsi |  |
| 27 |  | Emil Stadin | L | 2025 | Sundsvall, Ruotsi |  |
| 28 |  | Anton Falberg | L | 2025 | Sundsvall, Ruotsi |  |
| 33 |  | Samuel Eklund | L | 2025 | Falun, Ruotsi |  |
| 39 |  | Nils Nordh (C) | L | 2025 | Söderhamn, Ruotsi |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 8 |  | Mathias Wikudd | L | KH / OLH | 2025 |  |
| 10 |  | Gustav Marnetoft | L | KH / OLH | 2025 | Östersund, Ruotsi |
| 12 |  | Filip Wiberg | R | KH / OLH | 2025 | Sundsvall, Ruotsi |
| 13 |  | Vilgot Lindström | R | VLH | 2025 |  |
| 14 |  | Ludvig Westerlund | L | KH | 2025 |  |
| 21 |  | Oliver Sundberg | L | H | 2025 |  |
| 22 |  | Johan Lindholm (A) | L | KH / OLH | 2025 | Sundsvall, Ruotsi |
| 24 |  | Martin Arpe | L | KH | 2025 | Tukholma, Ruotsi |
| 29 |  | Isak Norén | R | KH | 2025 | Örnsköldsvik, Ruotsi |
| 34 |  | Erik Hedlund | R | OLH | 2025 | Söderbärke, Ruotsi |
| 37 |  | Oskar Larsson | L | KH | 2025 | Sundsvall, Ruotsi |
| 67 |  | Sebastian Kaijser (A) | L | KH / VLH | 2025 |  |
| 68 |  | Emil Lindblom | R | OLH | 2025 | Sundsvall, Ruotsi |
| 71 |  | Fabian Alm Westling | L | LH | 2025 | Sundsvall, Ruotsi |
Joukkue kaudella 2024–2025 > Valmennus & Joukkueenjohto

Päävalmentaja & Toimitusjohtaja: Jonas Lindström
Apuvalmentaja: Mathias Månsson
Maalivahtivalmentaja: Olle Alvebjörk
Fysiikkavalmentaja: Sebastian Falk
Huoltopäällikkö: Niklas Henriksson
Huoltopäällikkö: Alexander Nordén
Puheenjohtaja: Lars Johansson
Lähde: EliteProspects
Aiheesta muualla

Viralliset kotisivut
Yritysmarkkinointi

Yritysmarkkinointi (tai yritykseltä-yritykselle-markkinointi, engl. business-to-business marketing, b-to-b-markkinointi, B2B-markkinointi) tarkoittaa ammattikäyttöön tarkoitettujen tuotteiden tai palveluiden eli investointi- tai tuotantohyödykkeiden markkinointia yritysten ostopäättäjille. Yritysmarkkinointi erotetaan yksityisille kotitalouksille ja henkilöille eli kuluttajille suunnatusta kulutushyödykkeiden markkinoinnista (engl. business-to-consumer marketing, b-to-c, B2C) koska yrityksissä ostoprosessi ja hankintojen päätöksenteko poikkeaa monelta osin kotitalouksien hankintapäätöksistä. Erotukseksi kuluttajille suunnatusta vähittäiskaupasta esimerkiksi Kesko käyttää tästä kaupan alasta nimitystä ammattiasiakaskauppa.
Myös kulutushyödykkeiden jakelutiessä kuluttajamyyntiä edeltäviä vaiheita, kuten puhelinvalmistajan kohdistamia markkinointitoimenpiteitä elektroniikan tukkuportaaseen, kutsutaan yritysmarkkinoinniksi, koska se kohdistuu tukkuyritykseen eikä loppukäyttäjään. Niinpä yritysmarkkinointi on kuluttajamarkkinointia laajempaa liiketoimintaa, koska jokaisen kulutushyödykkeenkin valmistusketjussa esiintyy monia yritysten välisiä liikesuhteita. Valmistaja hankkii tuotteen raaka-aineet monelta eri yritykseltä, teettää ehkä koko tuotannon tai osan siitä alihankintayrityksissä, tarvitsee toimintansa ylläpitämiseksi pankkien, vakuutusyritysten, kuljetusyritysten, tukkuliikkeiden, vähittäiskauppojen jne. palveluja. Kaikkien näiden yritysten välisten liiketoiminnan vaiheiden jälkeen vasta tuotteen myynti lopulliselle kuluttajalle on kuluttajamarkkinointia.
Moni kulutushyödykkeeksi mielletty tuote on myös yritysmarkkinoinnin piiriin kuuluva tuotantohyödyke silloin, kun ostajana on kotitalouden sijasta yritys. Esimerkiksi wc-paperin markkinointi suurina erinä hotelliketjuille on yritysmarkkinointia.